# GNOME

El GNOME és un entorn d'escriptori per a sistemes operatius del tipus Unix-like emprant el protocol Wayland o X-Window. Forma part oficial del Projecte GNU i el projecte evoluciona sota la direcció de la Fundació GNOME. Amb la versió GNOME 3.0, alliberada l'any 2011, l'entorn gràfic va canviar del paradigma clàssic d'escriptori del quadre del GNOME al més abstracte GNOME Shell.

## Història

El projecte GNOME (GNU Network Object Model Environment) sorgeix l'agost de 1997 a la Universitat Nacional Autònoma de Mèxic com a projecte encapçalat per Miguel de Icaza i Federico Mena per crear un entorn d'escriptori completament lliure per a sistemes operatius lliures, en especial per a GNU/Linux. Des del principi, l'objectiu principal de GNOME fou proporcionar un conjunt d'aplicacions atractives i un escriptori d'ús fàcil.
En aquells moments existia un altre projecte anterior a GNOME amb els mateixos objectius, però amb diferents mitjans: KDE. Els primers desenvolupadors de GNOME criticaven aquell projecte perquè es basava en la biblioteca de controls gràfics Qt, perquè no era compatible amb els principis del programari lliure. Anys més tard els problemes amb la llicència Qt s'han resolt i aquestes crítiques han cessat. No obstant això, els dos projectes segueixen diferents rumbs tecnològics i mantenen una competència amistosa.
Com amb la majoria de programes GNU, GNOME ha estat dissenyat per executar-se en tota la gamma de sistemes operatius del tipus Unix-like amb X-Window, i especialment pensat per a GNU/Linux. Des dels seus inicis s'ha usat la biblioteca de controladors gràfics GTK, originalment creada per al programa GIMP.
A mesura que el projecte ha anat progressant en els últims anys, els seus objectius s'han estès per tractar una sèrie de problemes a la infraestructura Unix existent.
El novembre de 2023, la Sovereign Tech Fund va fer una donació d'un millió d'euros a GNOME. Preveient-se que els resultats d'aquesta injecció de capital fossin visibles el 2024.

### GNOME 1.0

GNOME va ser llançat el 17 d'agost de 1997.
* GNOME 1.0
* GNOME 1.0 (1999)

### GNOME 2.0

El GNOME 2 va ser llançat al juny de 2002, amb un escriptori senzill en el qual els usuaris podien interaccionar amb objectes virtuals, com finestres, icones i fitxers. GNOME 2 va començar amb Sawfish com a gestor de finestres per defecte, però més tard va canviar a Metacity. En la configuració per defecte de GNOME 2, l'escriptori tenia un menú llançador per accedir ràpidament als programes instal·lats i a les ubicacions dels fitxers; es podia accedir a les finestres obertes per una barra de tasques a la part inferior de la pantalla, i la cantonada superior dreta disposava d'una àrea de notificació per als programes per mostrar avisos mentre s'executava en segon pla. No obstant això, aquestes característiques es podien moure a gairebé qualsevol posició o orientació que l'usuari desitges, es podia substituir per altres funcions, o eliminar completament. Hi havia major integració entre les aplicacions, millores en l'accessibilitat i una nova versió del gestor de fitxers Nautilius.
A partir de 2009, GNOME 2 era l'escriptori per defecte d'OpenSolaris. L'entorn d'escriptori MATE és una bifurcació de la base de codi del GNOME 2.
* GNOME 2.2
* GNOME 2.12
* GNOME 2.16
* GNOME 2.26
* GNOME 2.30

### GNOME 3.0

Llançat a el 6 d'abril de 2011, GNOME 3.0 va suposar un redisseny revolucionari pel que fa a l'entorn d'escriptori. Va representar una important revisió arquitectònica, amb icones grans per al programari i noves localitzacions per a diferents elements. Es va introduir un nou intèrpret d'ordres i hi van haver millores importants en els fonaments tècnics de la plataforma GNOME. Clearlooks el tema per defecte a GNOME fou substituït per Adwaita que era proporcionat per GTK+. Adwaita passava a ser el llenguatge visual de GNOME i el tema per defecte de GTK+. GNOME GNOME 3.38.9 fou la darrera versió menor de la sèrie llançada l'agost de 2021.
* GNOME 3.0
* GNOME 3.24
* GNOME 3.38.6

### GNOME 40

Fou publicat el 24 de març de 2021, adoptant una nova forma de numeració, passant de la versió 3.39 a la versió 40 i comportant una revolució pel que feia a l'escriptori, sense ser un canvi disruptiu com va suposar la versió 3.0 respecte de la versió 2.0. Amb una visió renovada de l'espai de treball, s'organitzà de manera horitzontal, el dash passava a la part inferior al centre, recordant l'estètica MacOS. El llançament comportava el suport de nous gestos per a la pantalla tàctil. Amb GNOME 40 s'inicià el pas a GTK 4. GNOME 40.10 fou la darrera versió menor de la serie.
* GNOME 40
* GNOME 40

### GNOME 41

Fou publicat el 22 de setembre de 2021, aportant millores per a optimitzar el flux de treball com és el cas del Multitasking Panel. Per altra banda, hi hagué millores en l'experiència d'usuari com en el centre de descàrrega d'aplicacions, Software. Nou centre de documentació per a programadors de GNOME. Entre moltes altres novetats també destacà la introducció de la llibreria libadwaita, el bloc de construcció modern per a les aplicacions GTK4. Però va portar controvèrsia, ja que l'aspecte de moltes de les aplicacions a GNOME quedaven lligades a un full d'estil. Conferint un aspecte molt uniformitzat. GNOME 41.10 fou la darrera versió menor de la sèrie.

### GNOME 42

Fou publicat el 22 de març de 2022, comportant que la major part de les aplicacions predeterminades es varen actualitzar sobre la base de GTK 4 i libadwaita 1.0, conferint un aspecte més modern i un rendiment més ràpid. S'introduí una nova preferència que millorava el tema fosc de les aplicacions suportades. Clear Linux fou la primera distribució que actualitzà l'entorn d'escriptori a GNOME 42. GNOME 42.10 fou la darrera versió menor de la sèrie.

### GNOME 43

Publicat el 21 de setembre de 2022, destacant el redisseny del menú d'estat del sistema; les millores en el gestor de composició Mutter per a afinar el suport de Wayland i entre les aplicacions que foren portades a GTK 4 destacà GNOME Files. Per altra banda, s'augmentaren els avisos referents a la seguretat del sistema. GNOME 43.9 fou la darrera versió menor de la sèrie.

### GNOME 44

Fou publicat el 22 de març de 2023, centrant-se en la millora de l'experiència d'usuari i el rendiment, com venia succeint des de la versió 41. Entre altres novetats destacava que l'accés al menú configuracions ràpides permetia mostrar els dispositius Bluetooth connectats; continuaren les millores a Mutter i Wayland i entre les aplicacions que foren portades a GTK 4 destacà GNOME Web. GNOME 44.9 fou la darrera versió menor de la sèrie.

### GNOME 45

Fou publicat el 20 de setembre de 2023, renovà aplicacions com Nautilus; introduí noves aplicacions al GNOME Circle i s'afegiren funcionalitats; així com nombrosos canvis com la desaparició del botó amb el text Activitats en favor d'una icona que permetia canviar d'escriptori. GNOME 45.4 fou la darrera versió menor de la sèrie.

### GNOME 46

Fou publicat el 20 de març de 2024, permetent l'accés remot; la presència en fase experimental de la taxa de refresc variable; optimitzacions de rendiment i refinament de l'escriptori de manera genèrica.

## GNOME Mobile & Embedded Initiative (GMAE)

El 2007 es va anunciar una iniciativa per fer accessible les solucions GNOME per a dispositius mòbils i sistemes incrustats a l'Embedded Linux Conference a Santa Clara (Califòrnia) el 19 d'abril de 2007. Es pretenia que la nova iniciativa facilités la col·laboració entre la comunitat de desenvolupadors de GNOME i les empreses que estaven construint productes de programari incrustat que incorporaven diversos components de la infraestructura subjacent de GNOME. Cercaven una millor col·laboració aigües amunt millorant la comunicació entre els interessats en la tecnologia GNOME, promoure la normalització entre les diferents plataformes mòbils basades en GNOME, i reduir la duplicació d’esforços. També cercaven que la iniciativa GMAE fes més fàcil que la plataforma d’escriptori GNOME es beneficiés de la inversió comercial en tecnologies mòbils GNOME. Es va fer servir en les tauletes d'Internet Nokia 770 i N800, el projecte PC de 100 dòlars o "One Laptop Per Child" (OLPC) i els mòbils Openmoko Linux com ara Neo FreeRunner.
GMAE va comptar amb la col·laboració inicial de companyies descades com ACCES, Canonical, Debian, Igalia, Imendio, Intel, Nokia, OLPC, OpenedHand e Red Hat. L'última versió d'arxiu de la pàgina web oficial del projecte és de principis del 2011.

## Distribucions que empren GNOME

* Debian (llançada el 16 d'agost de 1993)
* Fedora (llançada el 2002)
* Mageia (llançada l'1 de juny de 2011)
* Ubuntu (llançada el 20 d'octubre de 2004)

## Referències

* ↑ Llengües del GNOME
* ↑ «GNOME 3.0 released: better for users, developers (anglès).». [Consulta: 19 desembre 2010].
* ↑ Apoorva Sharma. «Why does Gnome-shell replace the current gnome-panel.», 23-03-2010.
* 1 2 Sanders, Craig. «The GNOME Desktop project (fwd)». [Consulta: 25 abril 2020].
* 1 2 «GNOME» (en francès). Lea Linux. [Consulta: 24 gener 2022].
* ↑ Peña González, Álvaro. «Herramientas en GNU/Linux paraestudiantes universitariosGNOME y sus Aplicaciones», 2003. [Consulta: 24 gener 2022].
* ↑ Sneddon, Joey. «GNOME Receives €1M Investment from Sovereign Tech Fund» (en anglès britànic). OMG Ubuntu, 09-11-2023. [Consulta: 11 novembre 2023].
* ↑ «GNOME 2.0 Released – OSnews». osnews, 26-06-2002. [Consulta: 24 gener 2022].
* ↑ Brooks, Jason. «GNOME 2.2 Gains Muscle and Polish». E Week, 11-03-2003. [Consulta: 24 gener 2022].
* ↑ «GNOME 2.0 en catalán» (en castellà), 03-07-2002. [Consulta: 24 gener 2022].
* ↑ Foxwell, Harry; Tran, Hung. Pro OpenSolaris: A New Open Source OS for Linux Developers and Administrators (en anglès). Apress, 2009-05-29. ISBN 978-1-4302-1892-0.
* ↑ Picajoso. «Ha llegado GNOME 3.0: ¿una nueva era?». MuyLinux, 06-04-2011. [Consulta: 18 gener 2022].
* ↑ Picajoso. «GNOME Shell, cada vez más bonito » MuyLinux». MuyLinux, 16-11-2010. [Consulta: 18 gener 2022].
* 1 2 Paul, Ryan. «A shiny new ornament for your Linux lawn: Ars reviews GNOME 3.0». Ars Technica, 06-04-2011. [Consulta: 18 gener 2022].
* ↑ «Introducing Libadwaita». Adrien Plazas, 31-03-2021. [Consulta: 18 gener 2022].
* ↑ González, Gabriela. «GNOME prepara un gran rediseño con nuevo tema y paquete de iconos modernos». Genbeta, 10-12-2018. [Consulta: 4 abril 2022].
* ↑ Nestor, Marius. «GNOME 3.38.6 Desktop Environment Released with Various Bug Fixes». 9to5linux, 04-05-2021. [Consulta: 4 abril 2022].
* 1 2 Anderson, Tim. «No place like GNOME: 41 in beta, features frozen for forthcoming release». The Register, 24-08-2021. [Consulta: 22 setembre 2023].
* 1 2 Medina, Eduardo. «GNOME 44 mejora la configuración y profundiza en Wayland». Muy Linux, 22-03-2023. [Consulta: 23 març 2023].
* ↑ «GNOME 40 ya está aquí para revolucionar la experiencia del escritorio Linux» (en castellà). MuyLinux, 24-03-2021. [Consulta: 8 juny 2021].
* ↑ «GNOME 40.2 Released with Better Flatpak Support, Improved Screencasting, and More». 9 to 5 Linux, 08-06-2021. [Consulta: 9 juny 2021].
* ↑ Pablinux. «GNOME 40.4 llega con mejoras en Flatpak y GNOME Shell» (en castellà). Linux Adictos, 20-08-2021. [Consulta: 20 agost 2021].
* ↑ Alien. «GNOME 40.6 released». Warp2search, 08-12-2021. [Consulta: 14 desembre 2021].
* ↑ Nestor, Marius. «GNOME 40.7 Improves Window Tracking, Multi-Monitor Support, and Wacom Tablet Mapping». 9to5Linux, 16-01-2022. [Consulta: 18 gener 2022].
* ↑ Pablinux. «GNOME 41.5 ya está aquí como actualización para corregir fallos». Linux Adictos, 23-03-2022. [Consulta: 4 abril 2022].
* ↑ «Here are the Best Features in GNOME 41». Omg Ubuntu, 25-08-2021. [Consulta: 14 desembre 2021].
* ↑ Larabel, Michael. «Libadwaita 1.0 Released For Kicking Off A New Year Of GNOME App Development». Phoronix, 31-12-2021. [Consulta: 18 gener 2022].
* ↑ González, Gabriela. «Las novedades que hacen de GNOME 42 uno de los lanzamientos más grandes en años». Genbeta, 23-03-2022. [Consulta: 30 març 2022].
* ↑ Sneddon, Joey. «Libadwaita 1.0 Arrives to Kickstart a New Era of GTK App Development». Omgubuntu, 31-12-2021. [Consulta: 18 gener 2022].
* ↑ «System76 está desarrollando su propio escritorio en Rust». MuyLinux, 10-11-2021. [Consulta: 14 desembre 2021].
* ↑ «System76 saca pecho por sus contribuciones y colaboraciones». MuyLinux, 12-11-2021. [Consulta: 14 desembre 2021].
* ↑ Nestor, Marius. «System76 Launches Pop!_OS 21.10 with Linux 5.15 LTS, New Application Library». 9to5linux, 14-12-2021. [Consulta: 14 desembre 2021].
* ↑ «Pop!_OS 21.10 Beta Testing». GitHub, 14-12-2021. [Consulta: 14 desembre 2021].
* ↑ Nestor, Marius. «GNOME 41.5 Released as a Bugfix Update for the GNOME 41 Desktop Series». 9to5linux, 21-03-2022. [Consulta: 4 abril 2022].
* 1 2 Nestor, Marius. «GNOME 42.1 Is Out with Many Improvements to Software, Nautilus, and Control Center». 9to5linux, 29-04-2022. [Consulta: 30 abril 2022].
* ↑ «GNOME 42.5 stable tarballs due, GNOME 41.10 oldstable tarballs due (and more) (responsible: mclasen, mcatanzaro, jjardon)» (en anglès), 15-09-2022. [Consulta: 21 agost 2023].
* ↑ Nestor, Marius. «GNOME 42 Desktop Environment Is Out with New Screenshot UI, GTK4 Apps, and Dark Mode» (en anglès americà). 9to5linux, 23-03-2022. [Consulta: 28 març 2022].
* ↑ «GNOME 42 mejora el modo oscuro, renueva sus aplicaciones y más» (en castellà). MuyLinux, 23-03-2022. [Consulta: 28 març 2022].
* ↑ «10 Features Why GNOME 42 is the Greatest Release Ever». Debug Point, 23-03-2022. [Consulta: 28 març 2022].
* ↑ Das, Ankush. «Clear Linux is the First Distro to Offer GNOME 42» (en anglès americà). It's Foss, 23-03-2022. [Consulta: 28 març 2022].
* ↑ Nestor, Marius. «GNOME 42.2 Release Improves Support for Flatpak and Snap Apps, Fixes Many Bugs» (en anglès americà), 02-06-2022. [Consulta: 3 juny 2022].
* ↑ Nestor, Marius. «GNOME 42.3 Released with Screenshot UI Fixes, Better Flatpak Support, and More». 9to5linux, 14-07-2022. [Consulta: 19 agost 2022].
* ↑ «GNOME 42.4 : présentation, nouveautés, téléchargement». TOO Linux, 12-08-2022. [Consulta: 19 agost 2022].
* ↑ «[Testing Update 2022-09-18 - Pipewire 0.3.58, Gnome 42.5, DKMS, Haskell, Python]». Manjaro, 18-09-2022. [Consulta: 22 setembre 2022].
* ↑ Nestor, Marius. «GNOME 42.8 Enables Atomic Mode-Setting for NVIDIA/GBM, Improves Wayland and AMDGPU Support» (en anglès americà), 10-01-2023. [Consulta: 11 gener 2023].
* ↑ «GNOME 42.9 Released». GNOME, 13-02-2023. [Consulta: 3 juny 2023].
* ↑ «GNOME 42.10 released». Linux Compatible, 22-03-2023. [Consulta: 21 agost 2023].
* ↑ «[Testing Update 2022-09-18 - Pipewire 0.3.58, Gnome 42.5, DKMS, Haskell, Python]», 18-09-2022. [Consulta: 22 setembre 2022].
* ↑ «GNOME 43 Releases With Plenty of User Experience Enhancements». It's Foss, 21-09-2022. [Consulta: 22 setembre 2022].
* ↑ «GNOME 43 Released With More Apps Ported To GTK4, Wayland Enhancements» (en anglès). [Consulta: 12 novembre 2022].
* ↑ Nestor, Marius. «GNOME 43.2 Officially Released, Brings Improvements to Screencast UI, Bluetooth, and More». 9to5linux, 27-12-2022. [Consulta: 28 desembre 2022].
* ↑ Nestor, Marius. «GNOME 43.3 Brings Minor Fixes to GNOME Maps and GNOME Software» (en anglès americà). 9to5linux, 28-01-2023. [Consulta: 29 gener 2023].
* ↑ Nestor, Marius. «GNOME 43.5 Adds 32:9 Aspect Ratio Support, Plugs More Memory Leaks». 9 to 5 Linux, 21-03-2023. [Consulta: 23 març 2023].
* ↑ «GNOME 43.6 released». Linux Compatible, 27-04-2023. [Consulta: 3 juny 2023].
* ↑ «GNOME 43.7 released». Linux Compatible, 29-05-2023. [Consulta: 3 juny 2023].
* ↑ «GNOME 43.9 released». LinuxCompatible, 15-08-2023. [Consulta: 21 agost 2023].
* ↑ Nestor, Marius. «GNOME 44 "Kuala Lumpur" Officially Released, This Is What's New» (en anglès americà). 9to5linux, 22-03-2023. [Consulta: 22 març 2023].
* ↑ Darkcrizt. «Epiphany 44 ya fue liberado y estas son sus novedades» (en castellà). Ubunlog, 21-03-2023. [Consulta: 23 març 2023].
* ↑ Nestor, Marius. «GNOME 44.2 Released with Fixes for GNOME Software, Nautilus, and More» (en anglès americà). 9to5Linux, 31-05-2023. [Consulta: 3 juny 2023].
* ↑ Nestor, Marius. «GNOME 44.4 Is Out to Improve Epiphany, GNOME Software, and More». Phoronix, 18-08-2023. [Consulta: 18 agost 2023].
* ↑ Nestor, Marius. «GNOME 44.5 Arrives with Improvements for GNOME Software, Epiphany, and More» (en anglès americà), 20-09-2023. [Consulta: 21 setembre 2023].
* ↑ Nestor, Marius. «GNOME 44.7 Optimizes Shell Application Search and Improves Performance» (en anglès americà), 15-12-2023. [Consulta: 15 gener 2024].
* ↑ Esselbach, Philipp. «GNOME 44.8 released» (en anglès), 09-01-2024. [Consulta: 15 gener 2024].
* 1 2 Nestor, Marius. «GNOME 45.4 Released with Bug Fixes for GNOME Shell, Tweaks, Music, and Maps». 9to5linux, 17-02-2024. [Consulta: 17 febrer 2024].
* ↑ Nestor, Marius. «GNOME 45 "Riga" Desktop Environment Officially Released, This Is What's New». 9to5linux, 20-09-2023. [Consulta: 20 setembre 2023].
* ↑ J.Pomeyrol. «GNOME 45 introduce mejoras y nuevas aplicaciones». MuyLinux, 21-09-2023. [Consulta: 21 setembre 2023].
* ↑ Nestor, Marius. «GNOME 45.3 Released to Allow Sharing of WPA3 (SAE) Networks with QR Code» (en anglès americà), 15-01-2024. [Consulta: 15 gener 2024].
* ↑ «GNOME 46 Released With Improved Search, Experimental VRR & More Polish». Phoronix, 20-03-2024. [Consulta: 6 abril 2024].
* ↑ Medina, Eduardo. «GNOME 46 mejora la usabilidad e incluye soporte de OneDrive». MuyLinux, 20-03-2024. [Consulta: 6 abril 2024].
* 1 2 Paul, Ryan. «GNOME Foundation announces embedded initiative» (en anglès). Ars Techica, 23-04-2007. [Consulta: 16 juny 2024].
* 1 2 «Nace a iniciativa GNOME Mobile & Embedded» (en gallec). Mancomún Iniciativas sobre software libre en Galicia, 01-04-2007. [Consulta: 16 juny 2024].
* ↑ «GNOME Mobile» (en anglès). GNOME, 24-02-2011. Arxivat de l'original el 24-2-2011. [Consulta: 16 juny 2024].

## Notes

* ↑ En bona part per aquest motiu, System76 que es membre del Consell Assessor de GNOME Foundation anuncià el novembre de 2021 la intenció d'escriure un entorn d'escriptori per a Pop!_OS en Rust. Posteriorment a aquest anunci alguns membres de GNOME acusaren a System76 de ser un col·laborador tòxic. Malgrat tot, Pop!_OS 21.10 llançat el desembre de 2021 es basà en GNOME 40.

## Vegeu també

* GUADEC: Conferència europea anual de GNOME.
* GNOME Shell

## Enllaços externs

* Lloc web oficial de GNOME (anglès)
* Pàgina de traducció de Softcatalà